cyanic-selkie/wikianc huggingface dataset:
Eclipse (lautapeli)
Eclipse on Touko Tahkokallion ja Sampo Sikiön suunnittelema avaruusaiheinen lautapeli. Suomalainen Lautapelit.fi julkaisi pelin vuonna 2011 ennakkokohun saattelemana. Lautapeliharrastajat ovat arvostelleet Eclipsen yhdeksi parhaimmista lautapeleistä.
Pelin kulku
Eclipsessä pelaajat edustavat erilaisia galaktisia sivilisaatioita, jotka laajenevat ja liittävät uusia tähtijärjestelmiä imperiumiinsa. Se on tyypiltään ns. 4X-peli. 4X tulee englannin sanoista "explore, expand, exploit ja exterminate" eli tutki, laajene, käytä hyväksi ja tuhoa.
Pelissä voi esimerkiksi kehittää uuttaa teknologiaa ja erilaisia avaruusaluksia. Pelin eri roduilla on omat vahvuutensa ja heikkoutensa, joiden hyödyntäminen on tärkeää pelissä menestymiselle.
Peli kestää yhdeksän kierrosta.
Arvostelut
Eclipse on ollut pitkään vaikutusvaltaisen BoardGameGeek-sivuston suosittujen lautapelien kärkikastissa. Lautapeliharrastajat ovat arvostelleet Eclipsen Board Game Geek -sivustolla 2022 joulukuussa 68. parhaaksi lautapeliksi ja 59 parhaaksi strategia-lautapeliksi. Eclipsen vuonna 2020 julkaistu jatko-osa Eclipse: Second Dawn for the Galaxy oli arvioitu sivustolla 26. parhaimmaksi lautapeliksi ja 14 parhaimmaksi strategia-lautapeliksi.
Suomalaiset lautapeliharrastajat äänestivät Eclipsen vuoden parhaaksi peliksi kolmesti vuosina 2011-2014.
Boolen sääntö
Boolen sääntö on matematiikassa George Boolen mukaan nimetty numeerisen integroinnin sääntö. Se approksimoi integraalia
käyttämällä arvoja viidessä tasaisesti jaetussa pisteessä.
Abramowitzin ja Stegunin kirjassa Handbook of Mathematical Functions with Formulas, Graphs, and Mathematical Tables on mainittu, että
ja virhetermi on
jollakin luvulla c väliltä.
Taiping houkui
Taiping houkui (, suom. ’rauhallinen apinapäällikkö’) on Kiinan kymmenen parhaimman teen joukkoon lukeutuva vihreä tee. Sitä tuotetaan Anhuin maakunnan Huangshanin kaupunkitason prefektuurin alueella.
Tee on nimetty Huangshanin historiallisen Taiping-nimen mukaan. Taiping houkui -teen valmistus aloitettiin 1800-luvun lopulla. Tee saavutti vuonna 1915 kansainvälisestä huomiota voittamalla Panamassa järjestetyn Tyynen valtameren alueen näyttelyn kultamitalin. Parhaimman Taiping houkuin hinta nousi muutamia vuosia sitten erittäin korkeaksi, kun Kiinan kansantasavallan presidentti Hu Jintao valitsi teen valtionpäämiehille annettavaksi valtiovieraslahjaksi.
Boothin luonnonhistoriallinen museo
250px|thumb|Museo lounaasta kuvattuna.
Taiping houkui
thumb|left|210px|Shi Da Ye -teepensaasta kerättyjä, Taiping houkoun tuoreita latvaversoja, joissa on kärkisilmu ja kaksi lehteä. Kuvan versot ovat noin 10 cm pituisia. Nykyään teeviljelmät sijaitsevat Huangvuoriston (Keltainen vuori) pohjoisilla rinteillä. Parasta teetä saadaan Xinmingin kaupungin kolmen kylän alueelta: Houkeng, Hougang ja Yanjiacun. Teepensaslajike on suurilehtinen, ainoastaan Anhuissa kasvatettu Shi Da Ye. Teepensaan lehtien annetaan kasvaa tavanomaista suuremmiksi, joten paras sato poimitaan vasta huhtikuun 19. ja toukokuun 6. päivän välisenä aikana. Teepensaan oksasta valmistusta varten kerättävä suuren, usein valkonukkaisen kärkisilmun ja kaksi suoraa lehteä sisältävä latvaverso voi olla jopa 15 senttimetrin pituinen. Uunikäsittelyn jälkeen lehtien väri on syvän vihreä. Valmiin teen teelehdet ovat poikkeuksellisen pitkiä ja ohuita. Taidokkaasti valmistettua Taiping houkuita pidetäänkin yhtenä Kiinan kauneimmista vihreistä teelaaduista.
Boothin luonnonhistoriallinen museo
Luonnonhistoriallinen museo on Brightonissa, Englannissa sijaitseva, kaupungin omistuksessa oleva museo. Sisäänpääsy museoon on ilmaista. Vuonna 1874 avattu museo oli aluksi Edward Boothin lintukokoelma, mutta Booth luovutti sen kaupungille vuonna 1890.
Taiping houkui
Tuotantotavan mukaan tee luokitellaan kolmeen eri luokkaan: Nie Jian, Li Jian ja Bu Jian. 500 grammaa valmista käsin tehtyä Nie Jiania vaatii viideltä ihmiseltä yli tunnin työpanoksen, joten se on kalleinta Taiping houkou -teetä. Teelehtiä suositellaan haudutettavan 80 °C vedessä 1–2 minuuttia. Lehtiä voi hauduttaa neljä kertaa. Toinen lähde ohjeistaa 2–3 minuutin haudutukseen 75–80-asteisella vedellä. Teejuoma on väriltään vaaleankeltaista. Makua kuvaillaan kevyeksi, pehmeäksi, ja juomasta voi löytää seudulla runsaina kukkivien villiorkideoiden tuoksun tuomaa aromia. Ensimmäistä haudutusta kuvataan aromikkaaksi, toista täyteläiseksi ja kolmatta ja neljättä miellyttävän sävyiseksi. Parhaiden Taiping houkui -laatujen makeaa jälkimakua kuvataan ainutlaatuiseksi (Hou Yun).
Boothin luonnonhistoriallinen museo
Nykyään luonnohistorian museossa on viktoriaanisia dioraamoja brittiläisistä linnuista niiden elinympäristöihinsä aseteltuina, sekä perhoskokoelmia, brittiläisiä fossiileja ja eläinten luita.
Mentuhotep IV
pienoiskuva|Mentuhotep IV (oikealla) tuo uhrilahjoja hedelmällisyyden jumala [[Min (jumala)|Minille. Wadi Hammamatin kaiverruksen pohjalta tehty piirros.]] Mentuhotep IV (hallitsi noin 1992 eaa. – 1985 eaa.) oli 11. dynastiaan kuuluva egyptiläinen faarao. Hänen vanhempansa olivat faarao Mentuhotep III ja kuningatar Imi. Mentuhotep IV:ttä ei mainita Torinon papyruksessa tai Egyptin kuningasluetteloissa. Hänen nimensä esiintyy kuitenkin Wadi el-Hudin ja Wadi Hammamatin kaiverruksissa. Hallituskautensa ensi vuosina Mentuhotep IV teki tarkastusmatkan Wadi el-Hudin kivilouhokselle visiirinsä Amenemesin johdolla. Amenemes saattoi olla Egyptin 12. dynastian perustaja Amenemhet I. Matkalle osallistui 10 000 miestä, ja sen tarkoituksena oli hankkia sopivia kiviä kuninkaallista sarkofagia varten.
Xinyang maojian
Xinyang maojian on Kiinan kymmenen parhaimman teen joukkoon lukeutuva vihreä tee. Sitä tuotetaan Henanin maakunnan Xinyangin kaupunkitason prefektuurin alueella. Seudulla tuotettiin korkealaatuista teetä jo Tang-dynastian kaudella. Vuonna 1987 arkeologit löysivät Xinyangin Gushin piirikunnasta muinaisia hautoja, joista löytyi vielä vanhempaa, yli 2300 vuotta sitten valmistettua teetä.
Teeviljelmät sijaitsevat noin 800 metriä merenpinnan yläpuolella, ja niitä suojaavat suuret metsäalueet ja bambutiheiköt. Vuoden keskilämpötila on noin +13 °C ja sademäärä noin 1200 millimetriä.
Korkealaatuista teetä tuotetaan vuosittain vain pieni määrä. Teejuoma voidaan valmistaa hauduttamalla teelehtiä 3–5 minuuttia 85 °C vedessä. Vaihtoehtoisesti voidaan käyttää kiinalaista, monivaiheista gaiwan-maistelua (gonfu) 80 ℃ lämpöisellä vedellä (esim. 20, 40, 60 ja 90 s haudutukset). Teejuoma on väriltään poikkeuksellisen tumman keltaista, lähes oranssia. Juomassa luonnehditaan olevan viehättävää kitkeryyttä yhtyneenä kastanjaan. Sillä on pitkä jälkimaku.
Antti Nieminen
Antti Nieminen (15. syyskuuta 1924 Viipuri – 15. helmikuuta 2007 Turku) oli suomalainen taidemaalari ja taidegraafikko. Hän oli Suomen Taidegraafikoiden varsinainen jäsen ja Turun Taidegraafikot ry:n kunniajäsen. Hän toimi myös Arte ry:n puheenjohtajana vuosina 1964–1965 ja 1969. Nieminen opiskeli Turun Taideyhdistyksen piirustuskoulussa 1946–1949 ja lisäksi Académie de la Grande Chaumièressa Pariisissa vuosina 1951 ja 1954. Aluksi hän maalasi ja teki sen rinnalla puupiirroksia, mutta siirtyi sittemmin pelkästään grafiikkaan. Kun Turussa oli järjestetty litografiakurssi, Nieminen siirtyi lähes kokonaan litografiatekniikkaan. Tällä alalla Nieminen oli erityisen arvostettu.
Pro Arte 1957
Niemisen taiteelle ovat ominaisia fantasia-aiheet, joita leimaa surrealismi. Hänen keski-ikäisenä aloittamansa fantasiataiteen sävy on romanttinen, mutta samalla hyvin maskuliininen, herkkä olematta hempeilevä. Nieminen oli perustamassa valtakunnallista Pro Arte 1957 -ryhmää, joka sai alkunsa Helsingin Taidehallissa vuonna 1957 pidetystä Otto Mäkilän muistonäyttelystä. Turun Taiteilijaseuran sisälle muodostuneen aktiivisen nelihenkisen ryhmän perustajajäseniä olivat Niemisen lisäksi Antti Lampisuo, Max Salmi ja Helge Stén. Myöhemmin ryhmään liittyivät myös Alpo Jaakola, Olavi Vaarula, Raimo Viitala ja Tapio Kinnunen. Pro Arte 57:n viimeinen näyttely oli Imatran Taidemuseossa 30. marraskuuta – 7. joulukuuta 1958.
Ryhmän juuret olivat 1930-luvulla toimineessa modernismia puolustaneessa Pro Artessa, jonka perustivat Lydén ja Mäkilä. Sen toiminta jatkui vuonna 1960 perustetussa Arte-ryhmässä. Ryhmää kiinnosti erityisesti suomalainen surrealismi, johon jäsenet yhdistivät 1920-luvun Pariisissa syntyneen mustan huumorin sekä absurdeja ja irrationaalisia vivahteita, jotka toivat suomalaiseen surrealismiin kansantaiteen ja lumousten maagisen ilmapiirin.
Kirjat
Niemisen kirjallinen tuotanto on melko laaja. Hän piti elämänsä aikana myös erittäin laajamittaisia päiväkirjoja, joihin hän piirsi, maalasi, keräsi leikkeitä ja niin edelleen. Päiväkirjoja kertyi hänen elinvuosiltaan kymmeniä. Esimerkkejä hänen tuotannostaan:
Tietokirjailija ja taidehistorioitsija Anna Kortelainen on kirjoittanut Antti Niemisestä, hänen elämänvaiheistaan ja työstään teoksen Kivipiirtäjä (2014).
Garum
thumb|250px|[[Amfora|Garum-amforaa esittävä mosaiikki Pompejista. Astian teksti: Garum, villa Aulus Umbricius Scaurus, Pompeii; G(ari) F(los) SCAM(bri) SCAURI|alt=]] thumb|250px|Kaksi Pomejista löydettyä garum-amforaa.|alt= thumb|250px|Garumin valmistukseen erikoistunut paikka Baelo Claudiassa, [[Espanja|Espanjassa. |alt=]] Garum (lat. < kr. garon tai garos, jonkin tuntemattoman kalan nimi) oli antiikin kreikkalaisten ja roomalaisten käyttämä kalakastike. Se oli suosittua etenkin Roomassa. Se valmistettiin fermentoimalla kalanperkeitä viikkokausia auringossa. Tämän jälkeen niistä puristettiin käynyttä nestettä pulloon. Se tarjoiltiin usein maidossa ja hunajassa liotetun hanhenmaksan kera.
Roomassa garumin teko oli ainakin jossain vaiheessa kielletty kotioloissa sen kuvottavan hajun takia. Lopputuote oli kuitenkin verrattain miedon hajuista ja makuista, ja parhaat garumit olivat hinnaltaan yhtä kalliita kuin hajuvesi. Garum tuotti umami-makuaistimuksen.
Pompeji oli tunnettu garumistaan. Ainakin Plinius vanhempi ja Martialis ovat kirjoituksissaan kuvailleet garumia. Apiciuksessa on 350 garumia tarvitsevaa reseptiä.
Nykyisin garumia vastaavaa kalakastiketta käytetään yleisesti ruoanlaitossa erityisesti Thaimaassa (nam pla) ja Vietnamissa  (nuoc mam).
Loisten levittäjänä
Kalojen loinen, lapamato, oli levinnyt roomalaisajalla yllättävän laajalle, varsinkin verrattuna Roomaa edeltäneisiin pronssi- ja rautakauden kulttuureihin. Garumin raakana valmistamisen ja säilömisen vuoksi loisen munat säilyivät, joten lapamato levisi kastikkeen mukana. Kaakkoisaasialaisessa keittiössä käytettävän samantyyppisen kastikkeen korkea suolapitoisuus tuhoaa loisten munat.
Kuikka – alkulintu
Kuikka – alkulintu on valokuvaaja, biologi, kirjailija ja luontomatkaaja Mauri Leivon kuva- ja tietoteos miljoonia vuosia vanhasta kuikasta. Teos on ensimmäinen yksinomaan kuikkaan keskittyvä teos.
Leivo on viime vuosina tehnyt useita luontoaiheisia valokuvakirjoja. Kuikkakirjan taustalla on neljäkymmenen vuoden mittainen ura kuikan kuvaamisessa, mutta kirjassa hän kertoo myös autenttisiin päiväkirjamerkintöjen perusteella erityisesti yhdestä kuikkaperheestä, jonka elämää hän pääsi seuraamaan rakentamansa suojan avulla. Teoksen kuvia luonnehditaan taiteellisiksi ja graafisiksi.
Tuoreimpiin kuikkaa koskeviin tutkimuksiin perehtynyt Leivo antaa kuvien rinnalla runsaasti tietoa. Hän kertoo muun muassa, että Suomen kuikat eivät talvehdikaan Mustallamerellä ja Välimerellä, kuten usein on annettu ymmärtää, vaan luultavimmin Itämerellä. Tälle tiedolle hänellä on vahvat perusteet.
Kirjan hinnasta menee euro kuikan suojeluun. Varoilla rahoitetaan BirdLife Suomen satelliittiseurantahanketta, jolla selvitetääm, missä suomalaiset kuikat talvehtivat.
BGT-1
BGT-1 on ihmisen verihiutaleiden kuljettajaproteiini. Se kuljettaa GABA- ja betaiiniyhdisteitä elimistössä.
Pyhän Pietarin kirkko (Derby)
Pyhän Pietarin kirkko on normanniaikainen kirkko Derbyssä, Englannissa. Sen arvioidaan rakennetun Edvard Tunnustajan aikana vuonna 1042 ja se mainitaan vuoden 1086 Domesday bookissa.
Oliver Cromwellin aikana kirkosta varastettiin tuoli, joka löytyi vuonna 1960 huutokaupasta, jolloin se saatiin takaisin kirkolle.
Aerojet
pienoiskuva|Aerojet valmisti [[Apollo-komento- ja huoltomoduulin hypergolisia ajoaineita käyttäneen AJ10-moottorin.]] Aerojet oli yhdysvaltalainen ilmailu-, avaruus- ja aseteollisuusyritys, joka valmisti rakettimoottoreita muun muassa kantoraketteihin ja ohjuksiin. GenCorp-konserniin kuulunut yhtiö perustettiin vuonna 1942 ja sen pääkonttori sijaitsi Kalifornian Rancho Cordovassa. Yhtiöllä oli divisioonat myös Washingtonin Redmondissa, Virginian Orangessa ja Gainesville sekä Arkansasin Camdenissa. GenCorp osti vuonna 2013 United Technologiesien omistaman Pratt & Whitney Rocketdyne -divisioonan, joka yhdistyi Aerojetin kanssa uudeksi Aerojet Rocketdyneksi.
Guillermo García-López
Guillermo García-López (s. 4. kesäkuuta 1983 La Roda) on espanjalainen tennispelaaja. Parhaimmillaan hän on ollut ATP-listan sijalla 23.
Tennisura
Toukokuussa 2009 hän otti uransa ensimmäisen ATP-turnausvoiton Austrian Openissa. Turnauksen finaalissa hän voitti Julien Benneteaun 3–6, 7–6(1), 6–3. Maaliskuussa BNP Paribas Openissa García-López voitti turnauksen toisella kierroksella turnauksen kahdeksanneksi sijoitetun Marin Čilićin ja kolmannella kierroksella 26:nneksi sijoitetun Thomaz Belluccin. Neljännellä kierroksella Juan Monaco voitti García-Lópezin.
Vuonna 2010 syys-lokakuun vaihteessa García-López voitti Thailand Openin välierässä maailmanlistan ykkösen, Rafael Nadalin ja finaalissa Jarkko Niemisen luvuin 6–4, 3–6, 6–4.
Viimeisimmät kaksinpelin ATP-turnausvoittonsa García-López on saavuttanut Casablancassa vuonna 2014 sekä Zagrebissa ja Bukarestissa vuonna 2015. Nelinpelissä hänellä on kolme turnausvoittoa.
DR-DOS
DR-DOS (NovellDOS, OpenDOS) on DOS-käyttöjärjestelmä, jolla on ollut useita kehittäjätahoja. Niitä ovat ainakin Digital Research, Novell, Caldera ja Lineo.
Novell osti DR-DOSia kehittäneen Digital Researchin vuonna 1991. Sitä alettiin kehittää vauhdikkaasti ja DR-DOS kilpaili Microsoftin MS-DOSin kanssa. Microsoft puolestaan vastasi tähän kampittamalla kilpailijaansa lisäämällä Windows 3.1:een koodia, joka antoi ylimääräisen virheilmoituksen, jos ikkunointia ajettiin kilpailijan DOS-käyttöjärjestelmällä. Kun keino paljastettiin Dr. Dobbs -lehdessä, koodi poistettiin Windowsin julkaisuversiosta.
Microsoftin käyttämä hinnoittelu DR-DOS:iin verrattuna oli myös osana monopolioikeudenkäyntiä.
Versio 7.0 julkaistiin nimellä Novell DOS 7.0. Novell myi käyttöjärjestelmän Caldera Systemsille 400 000 dollarilla kesällä 1996, jolloin käyttöjärjestelmällä oli enää vähän kaupallista arvoa. Caldera sai kuitenkin oikeuden nostaa syytteen Microsoftia vastaan epäreilusta kilpailusta, jonka sen tekikin käyttöjärjestelmän oikeudet saatuaan. Calderan uskotaan saaneen Microsoftilta vähintään 150 miljoonaa dollaria korvauksia vuonna 2000.
Caldera julkaisi DR-DOSin versiot 7.01 ja 7.02 avoimena lähdekoodina nimellä Caldera OpenDOS 7.01 ja Caldera DR-OpenDOS 7.02. Myöhemmin Caldera siirsi kehityksen tytäryhtiö Caldera Thin Clientsille, josta tuli Lineo. Lineo julkaisi version 7.03 sekä sulautetun Caldera DR DOS 7.04/7.05:n, joka sisälsi ainoastaan ytimen ja komentotulkin.
Avoimena julkaistua DR-DOS/OpenDOS 7.01:ta kehittää eteenpäin The DR-DOS/OpenDOS Enhancement Project.
Lineo puolestaan meni myyntiin ja osa sen entisestä johdosta perusti uuden yhtiön DeviceLogics ja osti DR-DOSin oikeudet. DeviceLogics julkaisi DR-DOS 8.0:n version 7.03 ytimellä. DeviceLogics jaettiin myöhemmin kahtia Devicelogicsiksi ja DRDOS Inc.:ksi. DRDOS Inc. julkaisi version 8.1. Sekä versio 8.0 ja 8.1 sisälsivät vapaan FreeDOS-projektin sekä Enhanced DR-DOS:in työkaluja sekä kernelin julkaisematta lähdekoodia ja rikkoivat siten GNU GPL -lisenssiä. Valitusten jälkeen DRDOS Inc. veti molemmat versiot jakelusta.
Rödåsel
Rödåsel on pientaajama Uumajan kunnassa, Ruotsissa. Se sijaitsee Vindeljoen Rödån-virran ulostulon eteläpuolella. Lähimmät asutuskeskukset ovat Tavelsjö (10 km), Vindeln (21 km), Vännäs (26 km) ja Uumaja (38 km). Rödåselissa asuu noin 100 ihmistä. Länsväg 363 kulkee taajaman ohi. Rödåsel kuuluu Rödåbygdeniin, joka sisältää Blomdalin, Rödålidenin, Rödånäsin, Västra Överrödån, Älglundin ja Överrödån kylät.
Pierre de Meuron
Pierre de Meuron (s. 8. toukokuuta 1950) on sveitsiläinen arkkitehti. Hän valmistui arkkitehdiksi Zürichin teknillisestä yliopistosta ETH Zürichistä vuonna 1975.
Vuodesta 1978 lähtien Meuron on työskennellyt yhdessä Jacques Herzogin kanssa perustamassaan arkkitehtitoimistossa Herzog & de Meuron. Vuonna 2001 Meuron ja Jacques Herzog saivat yhdessä arvostetun Pritzker-palkinnon.
Mebrokvaloni
Mebrokvaloni eli MBQ on meklokvalonin johdos, jolla oletettavasti on samanlainen sedatiivinen ja hypnoottinen vaikutus kuin meklokvalonilla. Meprokvaloni poikkeaa meklokvalonista siten että sillä on bromiatomi klooriatomin sijaan 3-fenyylirenkaassa. Meprokvaloni on ollut laiton aine Saksassa vuodesta 1998, mutta lääkkeestä on vain vähän tietoa olemassa. Sitä on kuitenkin myyty muuntohuumeena kadulla Saksassa.
Theatre Royal (Brighton)
Theatre Roayl on Brightonissa, Englannissa sijaitseva teatteri, jossa esitetään musikaaleja, näytelmiä, oopperaa ja balettia.
Vuonna 1806 Walesin prinssi antoi kuninkaallisen suostumuksen teatterin rakentamiselle. Teatteri avattiin kesäkuussa 1807, jolloin siellä esitettiin William Shakespearen Hamlet. Teatteri pärjäsi heikosti, kunnes näyttelijä Henry John Nye Chart osti sen vuonna 1854.
Theatre Royal tulot ja maine kehittyivät, ja siitä tuli arvostettu tapahtumapaikka. Henry John Nye Chartin kuoltua vuonna 1876 hänen vaimonsa jatkoi teatterin johtajana. Hän oli yksi ensimmäisiä naispuolisia teatterinjohtajia.
Vuodesta 1999 lähtien Theatre Royal on ollut Ambassador Theatre Groupin omistuksessa. Teatteri juhli 200-vuotispäiväänsä vuonna 2007, jolloin Elisabet II vieraili teatterissa ja nimesi yhden aitioista itsensä mukaan.
Sivonen
Sivonen on suomalainen sukunimi, joka on muun muassa seuraavilla henkilöillä:
Hyperäärellinen kunta
Hyperäärellinen kunta on matematiikassa tietyt ehdot täyttävät algebrallinen rakenne. Kunnan sanotaan olevan hyperäärellinen, jos se on ylinumeroituva, kvasiäärellinen ja jokaisella absoluuttisesti kokonaisella E-algebralla, missä  on kunnan  alikunta ja , on olemassa E-algebrahomomorfismi. James Ax käytti hyperäärellisiä kuntia todistaessaan äärellisten kuntien alkeisteorian olevan ratkeava.
Varavoimalaitteisto
Varavoimalaitteisto sisältää polttomoottorin ja sähköä tuottavan generaattorin. Suurempien varavoimalaitteistojen voimanlähteenä on tyypillisesti dieselmoottori. Pienemmissä laitteistoissa, joista käytetään myös nimitystä aggregaatti, voimanlähteenä voi olla myös bensiinimoottori.
Varavoimalaitteistojen koko vaihtelee käyttötarkoituksen mukaan, kiinteiden diesellaitteistojen suuruusluokka on 0,1–3 MVA. Suurempitehoisia kokonaisuuksia saadaan useamman laitteen rinnankytkennällä.
Paikoissa joissa varavoimalaitteisto on tarkoitettu varmistamaan tärkeiden toimintojen toimivuus myös sähkökatkojen aikana (mm. sairaalat), laitteistot käynnistyvät automaattisesti sähkökatkon tapahduttua. Sähkönsyötössä tapahtuu kuitenkin katkos, jonka suuruusluokka on laitteistosta riippuen 5–15 sekuntia. Katkottoman sähkönsyötön aikaan saamiseksi tarvitaan lisäksi UPS-laitteisto tai erillinen CPS-laitteisto.
CPS-laitteisto
CPS-laittestossa on dieselmoottorin ja generaattorin lisäksi pyörivä huimamassa. Huimamassan tarkoitus on sähkökatkon tullen pyörittää generaattoria ennen dieselmoottorin käynnistymistä, laitteistosta riippuen 1–15 sekunnin ajan. Dieselin käynnistyttyä laitteisto toimii tavallisen diesel-generaattorin tavoin. CPS-laitteistoja löytyy teholuokasta 0,2-2 MVA, jossa ne ovat hinnaltaan kilpailukykyisiä vastaavan kokoisiin diesel + ups-laitteistoihin verrattuna.
Oskar Steen
Oskar Steen (s. 9. maaliskuuta 1998 Karlstad, Ruotsi) on ruotsalainen jääkiekkoilija, joka pelaa NHL-joukkue Boston Bruinsin organisaatiossa. Hän pelaa pääasiassa seuran AHL-joukkue Providence Bruinsissa. Steen on pelipaikaltaan keskushyökkääjä, mutta osaa pelata myös laidassa. Steen laukoo oikealta.
Seuraura
Steen on Forshaga IF:n kasvatti. Hän siirtyi 14-vuotiaana Färjestad BK:hon kaudeksi 2012–2013, joka päättyi U16 SM:n mestaruuteen. Kaudella 2013–2014 Steen voitti Färjestadin U16-junioreiden sisäisen piste-, maali- ja syöttöpörssin tehoilla 15+12=27.
Kaudella 2015–2016 Steen oli tehoilla 8+24=32 Färjestadin J20-junioreiden toiseksi paras pistemies Jonas Nymanin kanssa sisäisessä pistepörssissä edellään August Gunnarsson. Hänellä oli koko J20 SuperElitin paras aloitusprosentti (60,58 %). Steen debytoi kauden aikana myös Färjestadin SHL-joukkueessa, jossa hän pelasi 17 runkosarja- ja viisi playoff-ottelua tehden kuusi syöttöpistettä. Steen teki SHL-debyyttinsä 25. marraskuuta 2015 vieraissa Brynäs IF:ää vastaan, kun Joel Eriksson Ek joutui yllättäen sivuun. Steen sai ottelussa jääaikaa 10.55 minuuttia. Hän muodosti kauden mittaan kahden muun nuoren Färjestad-nuoren, Joel Eriksson Ekin ja Rasmus Asplundin kanssa toimivan "Knattekedjanin". Helmikuussa 2016 Steen teki joukkueen kanssa kolmivuotisen SHL-sopimuksen.
Boston Bruins varasi Steenin kuudennella kierroksella 165. pelaajana NHL:n varaustilaisuudessa 2016. Samana kesänä hänet varasi myös HK Sotši 116. pelaajana KHL:n varaustilaisuudessa. Ensimmäisellä täydellä SHL-kaudellaan 2016–2017 Steen teki Färjestadissa 47 runkosarja- ja seitsemässä playoff-ottelussa tehot 1+2=3. Kuudessa pelaamassaan Mestarien liigan ottelussa hän teki yhden maalin. Steenin ensimmäinen pääsarjamaali syntyi Mestarien liigassa 10. syyskuuta 2016 puolalaista Cracovia Krakówia vastaan. Ensimmäisen SHL-maalinsa hän teki 1. lokakuuta 2016 vieraissa Karlskrona HK:ta vastaan. Samassa kuussa 2016 Färjestad lainasi Steenin suuremman peliajan sarjatasoa alemmas HockeyAllsvenskanissa pelaavan MODO Hockeyn joukkueeseen, jossa hän pelasi neljä ottelua. Lisäksi Steen pelasi kauden aikana miesten pelejä myös yhden ottelun lainalla vielä sarjaporrasta alempana Hockeyettanissa kasvattajaseuransa Forshaga IF:n paidassa helmikuussa 2017.
Kaudella 2017–2018 Steen teki SHL:n runkosarjassa kuusi tehopistettä. Lokakuussa 2017 HK Sotši kauppasi hänen KHL-oikeutensa SKA Pietariin vaihdossa Ivan Laritševiin. Vain runsas viikko myöhemmin SKA kuitenkin kauppasi Steenin oikeudet takaisin Sotšille vaihdossa puolustaja Konstantin Tšernjukiin. Kaudella 2018–2019 hän teki läpimurtonsa SHL:ssä tehtyään 46 runkosarjaottelussa tehot 17+20=37 ja 14 playoff-ottelussa tehot 2+5=7. Steen oli runkosarjassa Färjestadin toiseksi paras pistemies Jesse Virtasen jälkeen. Hän teki SHL-uransa ensimmäisen playoff-maalin viidennessä puolivälieräottelussa 30. maaliskuuta 2019 HV71:tä vastaan. Steenin osuma ratkaisi Färjestadille 3–2-jatkoaikavoiton kolmannessa jatkoerässä ajassa 117.01.
Toukokuussa 2019 Steen teki kolmivuotisen NHL-tulokassopimuksen Boston Bruinsin kanssa. Hän pelasi kauden 2019–2020 kokonaan AHL-joukkue Providence Bruinsin vahvuudessa, jossa tulokaskausi toi 60 runkosarjaottelussa tehot 6+17=23, kunnes koronaviruspandemia päätti kauden maaliskuussa 2020. Syyskuussa Boston Bruins lainasi Steenin toistaiseksi voimassa olevalla sopimuksella Allsvenskan-joukkue IF Björklöveniin, kunnes NHL:n harjoitusleirit alkavat.
Maajoukkueura
Steen pelasi alle 20-vuotiaiden MM-kilpailuissa vuonna 2018, jolloin hän voitti hopeaa. Steen pelasi myös alle 18-vuotiaiden MM-kilpailuissa vuonna 2016, jolloin hän voitti hopeaa. Steen valittiin Latvian vastaan pelatun avausottelun päätteeksi Ruotsin ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2015, jolloin Steen voitti hopeaa.
Steen pelasi myös World U-17 Hockey Challengessa marraskuussa 2014, jolloin hän voitti pronssia. Yhteensä hän on pelannut 25 nuorten ja 38 poikien maaottelua.
Vizári
Vizári on Kreikan kylä, joka sijaitsee Kreetan saarella. Se kuuluu hallinnollisesti Amárin kuntaan, Réthymnon alueyksikköön ja Kreetan alueeseen. Vizári muodostaa oman kyläyhdyskuntansa (Τοπική Κοινότητα Βιζαρίου, Topikí Koinótita Vizaríou). Kylän väkiluku on 89 (vuonna 2011).
Vizárin kylä sijaitsee Kreetan keskiosissa noin 38 kilometrä kaakkoon Réthymnosta. Se on rakennettu noin 360 metrin korkeuteen merenpinnasta laskettuna. Aiemmin kylä kuului Kourítesin kuntaan ja vuodesta 2011 lähtien Amárin kunnan Kourítesin kunnallisyksikköön.
Keskustaliitto (Australia)
Keskustaliitto (eng. Centre Alliance) on australialainen puolue, joka vaikuttaa lähinnä Etelä-Australian osavaltiossa.
Keskustaliitto aloitti toimintansa nimellä Nick Xenophon Team, joka perustettiin heinäkuussa 2013. Sen perustaja on entinen parlamentaarikko Nick Xenophon, jonka lopetettua poliittisen uransa puolueen nimeksi tuli nykyinen Centre Alliance.
Näkemyksiä
Puolueen näkemykset edustavat poliittista keskustaa, populismia ja sosiaaliliberalismia: puolue kannattaa mm.:
Puolueen edustajat ovat myös ottaneet kantaa laillistetun eutanasian puolesta.
Peter Tordenskjold
Peter Jansen Wessel Tordenskiold tai Tordenskjold (20. lokakuuta 1690 Trondheim, Tanska-Norja – 12. marraskuuta 1720 Hannover, Braunschweig-Lüneburgin vaaliruhtinaskunta) oli norjalainen vara-amiraali, joka palveli Tanska-Norjan laivastossa suuren Pohjan sodan aikana.
Sotilasura
pienoiskuva|upright|vasen|Tordenskjoldin patsas Trondheimissa Tällä välin Tanska-Norja oli liittynyt suureen Pohjan sotaan Ruotsia vastaan. Tordenskjold oli jo vuonna 1711 varakomentajana fregatti Postillionilla yleten samana vuonna aliluutnantiksi. Toukokuussa 1712 hän sai komentoonsa 20-tykkisen fregatin nimeltä Løvendals Galej ja yleni samana vuonna kapteeniluutnantiksi. Heinäkuussa 1714 Peter komensi laivaansa ruotsalaista fregattia vastaan. Taistelu loppui, kun hänen laivastaan loppuivat ruuti ja ammukset ja lisäksi sää teki ruotsalaislaivan valtauksesta mahdottoman. Laivat päätyivät lopulta tästä sovittuaan lopettamaan taistelun ja purjehtimaan omiin suuntiinsa. Tordenskiold joutui toiminnastaan sotaoikeuteen, jossa hänet todettiin kuitenkin syyttömäksi. Tuomion sijaan hänet ylennettiin sittemmin kapteeniksi. Vuonna 1715 Peter voitti pienen ruotsalaisen laivasto-osaston Kattegatilla ja valtasi Hvita Örn -nimisen ruotsalaisaluksen. Palkinnoksi saavutuksesta alus annettiin Tordenskioldin komennettavaksi nimellä Hvide Ørn. 8. elokuuta hän taisteli ruotsalaista linjalaivaa ja fregattia vastaan lähellä Rügenin saarta. Hänen onnistui ajaa ruotsalaisalukset tiehensä huolimatta alivoimastaan. 24. helmikuuta 1716 Peter aateloitiin ja hän sai nimen Tordenskiold. Heinäkuussa 1716 ruotsin kuningas Kaarle XII johti armeijansa Norjaan. Tähän liittyen ruotsalaiset olivat lähettäneet joukoille tarvikkeita meriteitse. Tordenskjold yllätti ruotsalaiset huoltoalukset Dynekilenin vuonolla ja tuhosi 25 ruotsalaisalusta. Joulukuussa 1718 hän kuulu huhun Kaarle XII:n kuolemasta ja sen vahvistettuaan hän kiirehti Tanskaan kertomaan uutisesta Fredrik IV:lle. Kiitoksena hänet ylennettiin vara-amiraaliksi. Heinäkuussa 1719 Tordenskiold hyökkäsi Marstrandiin ankkuroitunutta ruotsalaista laivasto-osastoa vastaan vallaten samalla Carlstenin linnan.
Kuolema kaksintaistelussa
Suuren Pohjan sodan päättyessä heinäkuussa 1720 Tordenskjold matkusti Saksaan. Hannoverissa hän tapasi Axel Jacob Staël von Holsteinin. Tapaaminen kärjistyi tappeluksi uhkapelihuijaussyytösten takia, mikä taas johti kaksintaisteluhaasteeseen. Taistelu käytiin 12. marraskuuta miekoin. Miekkailussa kokemattomampi Tordenskjold sai nopeasti surmansa. Hänet haudattiin Holmenin kirkkoon Kööpenhaminaan.
USS John C. Stennis (CVN-74)
USS John C. Stennis (runkonumero CVN-74) on Yhdysvaltain laivaston Nimitz-luokan lentotukialus, joka on nimetty 41 vuotta Mississipin osavaltion senaattorina olleen John C. Stenniksen mukaan.
Valmistus
Alus tilattiin Newport News Shipbuilding Companyltä Newport Newsistä Virginiasta, missä köli laskettiin 13. maaliskuuta 1991. Alus laskettiin vesille 11. marraskuuta 1993 kumminaan John C. Stennisin tytär Margaret Stennis-Womble ja tilaisuuden pääpuhujana varapresidentti Albert Gore. Alus otettiin palvelukseen 9. joulukuuta 1995 ensimmäisenä päällikönään Robert C. Klosterman.
Palvelus
vasen|pienoiskuva|USS John C. Stennis Alus vastaanotti ensimmäisen lentokoneen F-14B:n laskuun 18. tammikuuta 1996. Aluksella tehtiin laivaston historian ensimmäinen F/A-18E/F -koneen laskeutuminen lentotukialukselle 18. tammikuuta 1997. Sillä palveli koeajojen aikana tukialuslennosto 8 ja kesäkuusta 1996 alkaen tukialuslennosto 20 (reservi), joka poistui lyhyen aikaa aluksella koulutusta saatuaan. Aluksen vakinaiseksi lennostoksi oli suunniteltu tukialuslennosto 7.
Norfolkista alus lähti 26. helmikuuta 1998 ensimmäiselle partiomatkalleen ja samalla sen kotisatamaksi määrättiin San Diego. Alus läpäisi Gibraltarinsalmen 3. maaliskuuta ja se saapui Punaisellemerelle 7. maaliskuuta kuljettuaan Suezinkanavan läpi. Se saapui 11. maaliskuuta Arabianlahdelle liittyen operaatio Southern Watchiin koottuun laivasto-osastoon.
John C. Stennis on Tukialustaisteluosasto 3:n johtoalus. Taisteluosaston muita aluksia ovat:
Alus palasi 3. toukokuuta 2013 Bremertoniin oltuaan merellä kahdeksan kuukautta. Alus siirrettiin 27. kesäkuuta Puget Soundin laivastontelakan kuivatelakalle numero 6 neljäksitoista kuukaudeksi huoltoon.
Jorma Elo
Jorma Heikki Oskari Elo (s. 30. elokuuta 1961 Helsinki) on suomalainen balettitanssija ja kansainvälisesti menestynyt koreografi.
Elon isä on arvostettu urologinen kirurgi ja ylilääkäri, professori Jaakko Elo ja äiti odont.lis. Ruth Elo o.s. Carlstedt. Hänen puolisonsa vuodesta 1994 on tanssijatar Nancy Euverink (s. 1968), joka on aiemmin toiminut Jorma Elon assistenttina ja on vuodesta 2012 Haagin kuninkaallisen konservatorion tanssiosaston johtaja.
Elo suunnitteli lapsena urakseen jääkiekkoa, mutta aloitti sisarensa vaikutuksesta tanssiopinnot 12-vuotiaana Tanssistudiossa ja 13-vuotiaana Kansallisbaletin balettikoulussa Aku Ahjolinnan ja Jussi Teräsvuoren johdolla. Hän sai kiinnityksen Suomen Kansallisbalettiin poikkeuksellisen nuorena, jo 16-vuotiaana 1978, ja sai monipuolisen näyttämökokemuksen sekä perehtyi ooppera- ja balettituotannon eri osa-alueisiin. 1979-1980 hän opiskeli silloisessa Leningradissa Kirovin teatterin (nyk. Mariinski-teatteri) Vaganova-balettiakatemiassa, joka on kouluttanut muun muassa Rudolf Nurejevin.
Tanssijaura
Tanssittuaan Kansallisbaletissa 1978-1984, suoritettuaan asevelvollisuutensa 1983 ja menestyttyään hyvin ensimmäisessä Helsingin kansainvälisessä balettikilpailussa kesällä 1984 Elo siirtyi koreografi Mats Ekin vaikutuksesta Ruotsin Riksteaternin alaiseen modernin tanssin Cullberg-balettiin. Sen jälkeen hän muutti vuosiksi 1990–2004 Alankomaihin Nederlands Dans Theatreen (NDT), jossa tanssiessaan hän alkoi perehtyä koreografiseen työhön muun muassa talon taiteellisen johtajan, tšekkiläisen Jiří Kyliánin, israelilaisen Ohad Naharinin, amerikkalaisen William Forsythen, brittiläisen Paul Lightfootin ja hollantilaisen Hans van Manenin työtä seuraten. Ryhmän piirissä Elo tutustui puolisoonsa Nancy Euverinkiin. 1990-luvulla erittäin kansainvälinen NDT nousi maailmanmaineeseen tuottamalla suuren määrän uusia tanssiteoksia. NDT:n aikana Elo oli mukana jokavuotisilla maailmankiertueilla.
Elo päätti aktiivisen 26 vuotta kestäneen tanssijanuransa 2004 tehtyään sen ohessa jo koreografioita vuodesta 2000 ja muutti pian työskentelemään osittain Yhdysvaltoihin, mutta asuu osittain edelleen myös Alankomaissa.
Koreografi
Jorma Elo työskenteli alkuun vapaana koreografina. 2006 hänet kutsuttiin Boston Balletin koreografiksi (Resident Choreographer). Vuoteen 2012 mennessä hän on tehnyt yli 50 tanssiteosta. Osa niistä on uusia koreografioita tunnettuihin balettimusiikkeihin ja librettoihin, kuten Igor Stravinskin Pulcinella, osa täysin uusia, muun muassa Sibeliuksen musiikkiin. Hän on myös puvustanut teoksiaan ja suunnitellut niiden valaistuksia ja lavastuksia. Bostonin baletin ohella Elo on tehnyt koreografioita muun muassa Wienin valtionoopperan baletille, Stuttgartin baletille, New York City Balletille, American Ballet Theatrelle ja Tanskan kuninkaalliselle baletille. Keväällä 2012 hän valmistaa uutta teosta Bolšoin baletille.
Elo yhdistää klassisen taustan ja modernin tanssin. Hänen on sanottu korostavan urheilullisuutta ja dramatiikkaa, itse hän kertoo etsivänsä jatkuvasti kehon ja musiikin "primal contactia". Hän suhtautuu kriittisesti sellaiseen balettiorganisaatioon, joka lokeroi tanssijat ensitanssijoihin ja kuorolaisiin sekä vakioroolityyppeihin, ja pitää tarpeellisena mahdollisuutta tehdä monenlaisia tehtäviä sekä antaa ryhmän kaikille jäsenille vuorollaan mahdollisuuksia omintakeiseen työhön. Tanssijat luonnehtivat Eloa empaattiseksi ihmiseksi, jolla ei ole itsekorostuksen tarvetta eikä diivan elkeitä.
Palkinnot
Elo on saanut useita palkintoja koreografina. Vuonna 2005 hän voitti Helsingin kansainvälisen balettikilpailun koreografipalkinnon. 2006 hän sai The Prince Charitable Trustin palkinnon ja Choo-San Goh -koreografipalkinnon. Houston balletille tehty ONE/end/ONE sai 2011 ensimmäisen myönnetyn Rudolf Nureyev Prize for New Dance.
Elo palkittiin vuonna 2011 arvostetulla Benois de la Danse -palkinnolla Moskovassa koreografioistaan teoksissa Kesäyön unelma ja Slice to Sharp. Joulukuussa 2012 hänelle myönnettiin tanssitaiteen valtionpalkinto. Vuonna 2015 hän sai Pro Finlandia -mitalin.
Tossavainen
Tossavainen on suomalainen sukunimi, joka on muun muassa seuraavilla henkilöillä:
Helena Laine
Sirpa Helena Laine (o.s. Ekbom, s. 30. maaliskuuta 1955 Helsinki) on entinen suomalainen keihäänheittäjä ja kuulantyöntäjä. Hän edusti Turun Weikkoja ja häntä valmensivat Risto Lindfors ja Tarmo Laine.
Laine putosi karsinnassa Ateenan 1982 EM-kilpailujen keihäskilpailussa. Los Angelesin olympialaisissa 1984 hän sijoittui 11:nneksi tuloksella 58,18 m. Hän edusti Suomea aikuisten maaotteluissa vuosina 1979–1990. Hän heitti keihäsennätyksensä 64,00 m (vanha malli) Salossa 1983. Kuulantyönnössä hänen ennätyksensä oli ulkoradoilla 15,11 (1982) ja sisäradoilla 15,44 (1982)
HMS Whitley
Valmistus
Alus tilattiin vuosien 1916-1917 laivasto-ohjelman 10. tilauksessa William Doxford and Sonsilta Pallionista, missä köli laskettiin kesäkuussa 1917. Alus laskettiin vesille 13. huhtikuuta 1918 ja valmistui vielä saman vuoden lopulla 11. lokakuuta.
Palvelus
Toisen maailmansodan alkaessa alus liitettiin Rosythiin sijoitettuun saattajaosastoon suojaamaan itärannikon saattueita. Alus joutui 12. tammikuuta 1940 ilmahyökkäykseen suojatessaan saattuetta FN12 Thames-joen suistosta Forthiin. Alus siirrettiin toukokuussa Doverin alaisuuteen, joka alisti aluksen edelleen Ranskan laivaston alaisuuteen operaatioon FA.
Alus vaurioitui 19. toukokuuta 12 merimailia Nieuportista syöksypommituksessa ja se jouduttiin ajamaan maihin uppoamisen estämiseksi. HMS Keith tuhosi aluksen tykkitulella, jottei se joutuisi akselivaltojen käsiin.
3D-TV
3D-TV oli Suomen ensimmäiseksi ainoastaan kolmiulotteista ohjelmaa lähettäväksi aiottu ilmaisjakelukanava. 3D-TV esitti testilähetyksiä helmi-maaliskuussa 2011 osassa maata, antennitalouksissa kanavapaikalla 13. Varsinaiset lähetykset kanavan olisi pitänyt aloittaa syksyllä 2011. 3D-TV:n ohjelmisto koostui testilähetyksissä elokuvista, urheilusta, uutisista, dokumenteista ja lastenohjelmista sekä PC- ja konsolipelimaailmasta.
3D-tekniikka
3D-TV:n tekniikaksi oli valittu ColorCode-3D, jonka katsomiseen riittää kaksiväriset ColorCode-3D -lasit. ColorCode-tekniikassa vasemmalla silmällä katsotaan oranssinkeltaisen (amber) ja oikealla sinisen suodattimen läpi. Tuloksena on lähes normaalinvärinen kolmiulotteinen kuva
Vredesvävd
Vredesvävd on folk metal -yhtye Finntrollin seitsemäs studioalbumi, joka julkaistiin 18. syyskuuta 2020.
Aseksuaalisuus
thumb|200px|right|Aseksuaalien lippu.
Aseksuaalisuus on seksuaalisen suuntautumisen muoto, jossa ihminen kokee hyvin vähän tai ei lainkaan seksuaalista vetovoimaa toisia henkilöitä kohtaan. Käsitteen alle kuuluu useita alamääritelmiä, ja aseksuaali saattaa silti tuntea esimerkiksi emotionaalista tai romanttista vetovoimaa.
Aseksuaalisuus eroaa selibaatista, joka on henkilön oma päätös pidättäytyä seksistä. Aseksuaalin suhtautuminen seksiin riippuu yksilöstä. Jotkut aseksuaalit saattavat harrastaa seksiä moninaisista syistä, kuten miellyttääkseen kumppania, ja joillakin ei ole siihen mitään kiinnostusta.
Aseksuaalisuuden tutkimus on vielä nuori ala, ja aiheesta on niukasti tutkimustietoa. Kyselytutkimusten perusteella aseksuaalien osuus väestöstä olisi noin 1-1,5 %.
Määritelmä
Aseksuaali (joskus lyh. ace, ’ässä’ ) on ihminen, joka kokee hyvin vähän tai ei lainkaan seksuaalista vetovoimaa toisia ihmisiä kohtaan, ja pitää itseään aseksuaalina.
Jotkut aseksuaalit määrittelevät identiteettinsä myös romanttisen suuntautumisen perusteella: Esimerkiksi heteroromanttinen aseksuaali olisi henkilö, joka rakastuu vastakkaisen sukupuolen edustajaan, muttei koe häneen seksuaalista vetoa.
Tutkimus
Ensimmäisenä aseksuaalisuuden havaitsi, sitä tarkemmin tutkimatta, seksologi Alfred Kinsey, joka tutkiessaan ihmisen seksuaalisuutta huomasi ryhmän "X", joka ei kokenut seksuaalista vetovoimaa ketään kohtaan. Tästä on saanut alkunsa myös aseksuaalisuuden symboli, kärjellään seisova kolmio, joka kuvaa Kinseyn luomaa asteikkoa seksuaalisuudelle. Toisessa yläkulmassa on heteroseksuaalisuus, joka vaihtuu keskellä biseksuaalisuudeksi ja toisessa kulmassa lopulta homoseksuaalisuudeksi. Kolmion alanurkkaa kohti taas seksuaalisuus muuttuu yhä lähemmäs aseksuaalisuutta, kuvaten myös aseksuaalisuuden muodot, joissa ihminen ei koe olevansa täysin aseksuaali, kuten demiseksuaalisuus.
Ensimmäinen aseksuaalisuutta käsittelevä tutkimus on Myra T. Johnsonin Asexual and Autoerotic Women: Two Invisible Groups vuodelta 1977, jossa tutkittiin kahdenlaisia naisia: sellaisia, jotka harrastavat itsetyydytystä mutteivät seksiä, ja sellaisia, jotka eivät harrasta kumpaakaan. Tutkimuksen aineisto oli kerätty naistenlehtien kirjepalstoilta. 2000-luvulla aseksuaalisuutta tutki paljon Anthony F. Bogaert, joka tuli tulokseen, että aseksuaaleja on väestöstä noin prosentti. Nicole Prausen ja Cynthia A. Grahamin vuoden 2007 tutkimustulosten mukaan aseksuaalisen identiteetin tärkein määrite on matala seksuaalinen halu ja vähäinen kiinnostus seksiä kohtaan.
Englannissa vuonna 2004 tehdyssä kyselyssä yksi prosentti vastaajista ilmoitti, ettei ole koskaan tuntenut seksuaalista kiinnostusta ketään kohtaan. Huhti–kesäkuun 2013 aikana kerättiin 1619 vastausta suomalaisilta nuorilta, jotka olivat syntyneet vuosina 1988–1998. Näistä henkilöistä 100 (eli vähän yli 6 %) määritteli seksuaalisen suuntautumisensa käsitteellä aseksuaali.
Romanttinen vetovoima
Henkilö, joka kokee romanttista vetovoimaa lähinnä vastakkaisen sukupuolen edustajia kohtaan, eikä koe (tai kokee ainoastaan hyvin vähän) seksuaalista vetovoimaa ketään kohtaan, on heteroromanttinen aseksuaali. Aromanttinen aseksuaali on henkilö, joka kokee hyvin vähän tai ei lainkaan sekä romanttista että seksuaalista vetovoimaa toisia henkilöitä kohtaan. Aromanttisuus ei ole pelkästään aseksuaalien ominaisuus vaan myös seksuaali voi olla aromanttinen. Henkilö, joka ei koe (tai kokee ainoastaan hyvin vähän) romanttista vetovoimaa ketään kohtaan, ja kokee seksuaalista vetovoimaa lähinnä oman sukupuolen edustajia kohtaan, on aromanttinen homoseksuaali.
Seksuaalinen suuntautuminen ei näy seksuaalisesta käyttäytymisestä
Aseksuaali on ihminen, joka kokee hyvin vähän (tai ei lainkaan) seksuaalista vetovoimaa toisia ihmisiä kohtaan, ja pitää itseään aseksuaalina. Ainoastaan henkilö itse voi varmasti sanoa, mitä seksuaalista suuntautumista edustaa, koska toisen ihmisen ajatus- ja tunnemaailmaa ei voi ulkopuolinen nähdä. Käyttäytyminen ei sinänsä paljasta henkilön seksuaalista suuntautumista mm. siksi, että neitsyt voi olla seksuaali (hetero-, homo-, pan- tai biseksuaali) tai aseksuaali, seksuaalisesti kokenut (ei-neitsyt) voi olla aseksuaali tai seksuaali, heteroseksuaali voi joskus harrastaa seksiä omaa sukupuolta edustavan henkilön kanssa olematta silti ei-heteroseksuaali, homoseksuaali voi joskus harrastaa seksiä vastakkaista sukupuolta edustavan henkilön kanssa olematta silti ei-homoseksuaali ja sukupuolibinäärin ulkopuolinenkin henkilö voi harrastaa seksiä mitä tahansa sukupuolta edustavan henkilön kanssa. Näitä tekoja lähinnä olevat (muttei yksiselitteisen rajaavat) suuntautumiset voidaan jakaa esimerkiksi gynoromanttiseen tai androromanttiseen, jos mukana on romanttista suuntautumista
Häiriö vai seksuaalinen suuntautuminen?
Käsitteen määritelmästä on monia versioita, koska ei ole yksiselitteisesti hahmoteltavissa, onko aseksuaalisuus seksuaalinen häiriö vai seksuaalisen suuntautumisen muoto. Aseksuaalisuus on edelleen virallisesti luokiteltu mielenterveyden ja käyttäytymisen häiriöksi. Suomessa käytettävä ICD-järjestelmä ei määrittele aseksuaalisuutta täsmällisesti, mutta se katsotaan ei-elimelliseksi seksuaaliseksi toimintahäiriöksi. Yhdysvaltain psykiatriyhdistys taas on diagnosoinut sen DSM-diagnoosijärjestelmässään vuonna 2000 hyposeksuaalisuudeksi, eli tilapäiseksi seksuaalifantasioiden ja seksuaalisen aktiivisuuden puutteeksi. Psykiatriyhdistyksen mukaan aseksuaalisuuden taustalla on ihmissuhdeongelma, ja se aiheuttaa ahdistusta ja kärsimystä ja vaatii hoitoa.
Psychology Today artikkelissa perustellaan aseksuaalisuutta suuntautumiseksi, sillä aseksuaalisuus on aseksuaaliksi itseään kuvaileville synnynnäistä, eikä johdu ulkoisista tekijöistä. Lisäksi merkkejä aseksuaalisuudesta ilmenee yleensä jo varhaisessa iässä, eivätkä merkit muutu iän myötä. Artikkeli perustelee aseksuaalien ahdistuksen johtuvan aseksuaalien syrjinnästä ja tuomitsemisesta. Ei myöskään ole todisteita siitä, että aseksuaalisuus liittyisi seksuaaliseen traumaan tai negatiivisiin kokemuksiin. Suurin ero seksuaaliseen toimintahäiriö ön on se, etteivät aseksuaalit koe seksuaalisen vetovoiman puutetta ongelmaksi, eivätkä koe tarvitsevansa siihen apua.
Kansainvälinen aseksuaalijärjestö The Asexual Visibility and Education Network (AVEN) ja aseksuaalisuutta tutkineet psykologit ja seksologit ovat vaatineet, että luokitusta muutettaisiin, huomioiden samalla, että on myös ihmisiä, joille himon puute on ongelma. Monien aseksuaaleiksi itsensä määrittelevien mielestä kyse on vain seksuaalisesta suuntautumisesta, koska seksuaalisen halun puuttuminen ei aiheuta heille mitään ongelmia.
Harhakäsityksiä
Aseksuaalisuudesta liikkuu erittäin paljon harhakäsityksiä. Eräs harhakäsityksistä on se, että se olisi ”umpikuja” evoluutiossa. Perusteluna tälle on oletettavasti vanhanaikainen näkemys, että jokainen elävä olento pyrkisi lisääntymään. Tämä logiikka ei kuitenkaan toimi mm. siksi, että seksuaalit vanhemmat saattavat saada aseksuaalin lapsen (eli kummankaan vanhemman ei itse tarvitse olla aseksuaali), aseksuaali saattaa haluta saada biologisia lapsia (eli vaikkei kokisi seksuaalista vetovoimaa lainkaan, voi silti haluta saada biologisia lapsia), ei ole mitään yleispätevää syytä, miksei aseksuaali voisi saada biologista lasta (eli tyypillisesti aseksuaalin elimistö kykenee tuottamaan sukusoluja, ja lisääntymiseen liittyvä osa elimistöstä toimii) ja monet seksuaalit harrastavat suojaseksiä ja ovat päättäneet kumppaniensa kanssa, etteivät koskaan hanki lapsia (eli ihminen voi harrastaa seksiä, ja kokea seksuaalista vetovoimaa, mutta ei tarvetta lisääntyä). Tätä umpikujaväitettä voidaan pitää homofobia n ja ässäfobian muotona.
Toinen harhakäsitys on, että aseksuaalit olisivat lähinnä naisia, vaikka 2019 tehdyn tutkimuksen mukaan jopa 86% aseksuaaleista ovat syntyneet naiseksi. Luultavaa on, että miehen seksittömyys, seksuaalisen vetovoiman puute tai vähäisyys ja aseksuaalisuus on yhteiskunnassamme tabu, josta ei puhuta, jolloin syntyy vaikutelma, että aseksuaaleja miehiä olisi vain vähän.
Kolmas tässä mainittava harhakäsitys on, että aseksuaalisuus olisi harvinainen tai uusi ilmiö. Todellisuudessa aseksuaaleja on nykykäsityksen mukaan vähintään yksi prosentti väestöstä, mutta asiantuntijat uskovat prosenttimäärän olevan sitä suurempi. Aseksuaalisuudesta vain puhutaan selvästi vähemmän valtamediassa kuin esimerkiksi homoseksuaalisuudesta, jolloin syntyy illuusio, että aseksuaalisuus olisi harvinaista. Ei myöskään ole uskottavaa, että aseksuaalisuus olisi ilmaantunut vasta hiljattain. Luultavammin aseksuaaleja on aina ollut ihmisten keskuudessa.
Selibaatin oheen luettava ennakkoluulo on myös, että selibaattia harjoittavat aseksuaalit olisivat erityisen uskonnollisia (erityisesti kristittyjä, muslimeja tai juutalaisia) ja salailisivat vain toista "ei-salonkikelpoista" seksuaalista suuntautumistaan, kuten homoseksuaalisuutta. Kristityn aseksuaalin vaaleaihoisen cis-miehen yhdistelmää kohdellaan yhteiskunnassa hyvin eri tavalla kuin muslimin aseksuaalin ruskeaihoisen cis-naisen, mikä jo paljastaa ajattelussa piileviä normatiivisia rakenteita.
Ahmed Jasawin mausoleumi
Ahmed Jasawin mausoleumi on keskeneräinen mausoleumi Türkistanin kaupungissa Etelä-Kazakstanissa. Se on rakennettu 1389-1405. Rakennustyöt lopetettiin Timur Lenkin kuoltua. Se on nimetty uskonnollisen vaikuttujan Ahmed Jasawin mukaan. Ahmed Jasawin mausoleumi on yksi suurimmista ja parhaiten säilyneistä rakennuksista Timuridien dynastian ajalta. Ahmed Jasawin mausoleumi valittiin vuonna 2003 UNESCOn maailmanperintöluetteloon.
Meklokvaloni
Meklokvaloni eli 3-(o-kloorifenyyli)-2-metyyli-4(3H)-kinatsolinoni (myyntinimillä Nubarene ja Casfen) on metakvalonin johdos, joka kehitettiin vuonna 1960, ja sitä myytiin pääasiassa Ranskassa ja joissakin muissa Euroopan maissa. Sillä on sedatiivinen, hypnoottinen ja ahdistusta poistava vaikutus, ja sitä käytettiin unettomuuden hoitoon. Meklokvaloni vaikuttaa nopeammin, mutta vaikutus kestää lyhyemmän aikaa kuin metakvalonilla, joten sitä on käytetty ainoastaan unilääkkeenä. Meklokvalonia on käytetty myös ahdistusta poistavana lääkkeenä, mutta sitä ei ole käytetty yhtä laajalti kuin metakvalonia, eikä sitä enää valmisteta. Tämä johtuu siitä, että sen on pelätty aiheuttavan yliannostuksia, ja sillä on mahdollinen väärinkäyttöpotentiaali.
Rantamerbaupuu
Rantamerbaupuu (Intsia bijuga) on tropiikissa kasvava puulaji, jota käytetään sisustuksessa ja huonekaluteollisuudessa. Se on Guamin kansallispuu.
Ulkonäkö
Rantamerbaupuu kasvaa 50 metriä korkeaksi. Sen lehdissä on yksi tai kaksi paria pyöreähköjä lehdyköitä. Vaaleanpunaiset kukat kasvavat terttuina. Hedelmä on nahkamainen, kova, päärynänmuotoinen, 8–24 cm pitkä palko, jossa on yhdestä yhdeksään siementä.
Levinneisyys
Rantamerbaupuu on suhteellisen laajalle levinnyt kasvi, ja sitä kasvaa Tyynenmeren eteläosan saarilla, Australian pohjoisosissa, Kaakkois-Aasiassa ja Etelä-Aasiassa sekä Intian valtamerestä Madagaskarilta ja Seychelleiltä. Lisäksi sitä on istutettu muun muassa Tansaniaan ja Mauritiukselle.
Käyttö
pienoiskuva|120px|vasen|Merbauparkettia Merbau on kovaa, säilyttää muotonsa kuivuessaan ja kestää termiittien hyökkäyksiä. Siksi sitä on käytetty kasvualueillaan lattioihin, ikkunankehyksiin, kaappeihin ja vastaaviin. Sitä on tuotu Eurooppaan parkettimateriaaliksi.